
	Formålet med skabelonen
Denne skabelon kan være behjælpelig, når I skal skrive jeres udstillerartikel. I udstillerartiklen har I mulighed for at præsentere jeres løsning(er). 
Artiklen må meget gerne tage udgangspunkt i en problemstilling, løsning, erfaring eller udvikling, der knytter sig til årets tema: Den robuste bygningsmasse.
Robusthed kan anskues fra mange vinkler. Vælg derfor det område, hvor jeres virksomhed har særlig viden eller konkrete erfaringer, og brug artiklen til at dele denne viden med læserne.
Som inspiration kan du læse artiklen Robusthed begynder i driften, som er et eksempel på en udstillerartikel med en fiktiv udstiller. Du finder denne på Udstillersiden





1. Vælg en fængende overskrift
Lav en kort og fængende overskrift, som beskriver artiklens indhold og gerne vækker nysgerrighed. Kobl gerne overskriften til en konkret udfordring eller mulighed for fremtidens robuste bygningsmasse.
Eksempler:
Hvordan gør vi eksisterende bygninger klar til fremtidens klima?
Kan bedre data gøre vores bygninger mere robuste?
Robusthed begynder i driften
Fra energirenovering til langsigtet robusthed
Hvordan fremtidssikrer vi de bygninger, vi allerede har?

2. Skriv en manchet på 3-4 linjer
Lav en kort manchet, der slår artiklens tema an og forklarer, hvorfor emnet er relevant for den robuste bygningsmasse. Giv læseren en smagsprøve på artiklens vigtigste pointe, men gem detaljerne til selve artiklen.
3. Hvilken udfordring skal vi løse?
Indled artiklen med at beskrive den udfordring, I tager fat på. Det kan eksempelvis være inden for:
energiforbrug og energieffektivisering
drift og vedligehold
forsyningssikkerhed
klimatilpasning
indeklima
digitalisering og bygningsdata
renovering og levetidsforlængelse
materialer og cirkularitet
fleksibilitet og nye energiløsninger
Beskriv gerne, hvorfor udfordringen er vigtig, og hvad der sker, hvis vi ikke forholder os til den.

4. Hvordan bidrager jeres viden eller løsning?
Her kan I folde jeres faglige perspektiv ud. Fortæl fx:
Hvordan kan udfordringen gribes an?
Hvilke erfaringer har I gjort jer?
Hvilke løsninger eller teknologier ser I potentiale i?
Har I en konkret case, der illustrerer det?
Hvad bør bygningsejere, rådgivere eller driftspersonale være særligt opmærksomme på?
	Husk: I må naturligvis gerne fortælle om jeres egne løsninger og kompetencer, men artiklen skal først og fremmest give læseren faglig viden, inspiration eller konkrete erfaringer.


5. Hvordan gør det bygningsmassen mere robust?
Lav en tydelig kobling til årets tema. Forklar kort, hvordan det, I beskriver, kan bidrage til en bygningsmasse, der er bedre rustet til fremtidens udfordringer.
Her kan I fx komme ind på energi, økonomi, klima, forsyning, drift, levetid, fleksibilitet eller menneskerne, der bruger bygningerne.6. Giv læseren noget med hjem
Afslut den faglige del med 2-3 konkrete pointer eller anbefalinger. Det skal gerne være noget, læseren kan tage med tilbage til sin egen organisation eller sine egne bygninger.
Fx. 3 råd til en mere robust bygningsmasse.

7. Mød os på Energiforum 2027
Slut af med en kort invitation:
	Vil du vide mere?
Mød os på stand [XX] på Energiforum 2027, hvor vi gerne fortæller mere om [emne/løsning] og tager en snak om, hvordan vi sammen kan skabe en mere robust bygningsmasse.



Praktiske rammer
	Længde
	Ca. 3.000-5.000 tegn inkl. mellemrum

	Tone
	Faglig, konkret og let tilgængelig

	Fokus
	Viden, erfaringer, cases og inspiration frem for ren produktmarkedsføring

	Billeder
	Vedlæg gerne et hovedbillede samt 1-2 supplerende billeder

	Husk
	Billedtekster og eventuel fotokreditering

	Aflevering
	Send tekst og billedmateriale samlet til Energiforum Danmark på info@energiforumdanmark.dk

